**O b r a z l o ž e n j e**

**nacrta Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama**

1. **PRAVNI TEMELJ ZA DONOŠENJE ODLUKE**

Pravni temelj za donošenje Odluke je odredba članka 49. stavka 4. Zakona o zaštiti životinja (''Narodne novine'', broj 102/17) kojom je propisano da način postupanja s divljim životinjama pronađenim izvan prirodnog staništa propisuje općim aktom predstavničko tijelo jedinice lokalne samouprave; odredba članka 51. stavka 5. istog Zakona, kojom je propisano da uvjete i način držanja kućnih ljubimaca propisuje predstavničko tijelo jedinice lokalne samouprave; članka 62. stavka 5. istog Zakona kojom je propisano da predstavničko tijelo jedinice lokalne samouprave općim aktom propisuje način postupanja s napuštenim ili izgubljenim životinjama te odredba članka 32. Statuta Općine Matulji (Službeni novine Primorsko goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15 i7/18) kojom je propisano da Općinsko vijeće Općine Matulji donosi odluke i druge opće akte kojima uređuje pitanja iz samoupravnog djelokruga Općine.

1. **OCJENA STANJA I OSNOVNA PITANJA KOJA SE UREĐUJU**

Zakon o zaštiti životinja koji je donesen 04. listopada 2017. godine, a na snagu stupio 26. listopada 2017. godine, propisuje, između ostalog i odgovornost i obveze fizičkih i pravnih osoba radi zaštite životinja tijekom korištenja, što uključuje zaštitu njihova života, zdravlja i dobrobiti, način postupanja sa životinjama, uvjete koji su potrebni za zaštitu životinja pri držanju, uzgoju, te postupanje s napuštenim i izgubljenim životinjama.

Napuštene i izgubljene životinje, a osobito psi izazivaju veliku zainteresiranost javnosti i organizacija za prava i dobrobit životinja, što iziskuje značajan angažman državnih tijela, osobito veterinarske inspekcije te jedinica lokalne i područne (regionalne) samouprave u rješavanju navedene problematike koja nastaje kao rezultat nedovoljne educiranosti i svijesti vlasnika pasa o odgovornom posjedovanju životinja, a zbrinjavanje napuštenih i izgubljenih životinja iziskuje i značajna financijska sredstva koja izdvajaju jedinice lokalne samouprave.

Zakonom o zaštiti životinja propisana je ovlast jedinica lokalne samouprave da općim aktima urede način postupanja s divljim životinjama pronađenim izvan prirodnog staništa, uvjete i način držanja kućnih ljubimaca te način postupanja s napuštenim i izgubljenim životinjama. Donošenjem ove odluke predlaže se staviti van snage Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama(„službene novine Primorsko-goranske županije“ br. 43/13).

Općinski načelnik Općine Matulji upućuje nacrt Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama na javno savjetovanje.

**Javno savjetovanje otvoreno je od 2.8.2018. do 2.9.2018.g odnosno u trajanju od 30 dana.**

**Sve primjedbe i prijedloge na tekst nacrta Odluke mogu se za vrijeme trajanja savjetovanja uputiti na slijedeće kontakte:**

* **bruno.frlan@matulji.hr**
* **biserka.gadzo@matulji.hr**
1. **SREDSTVA POTREBNA ZA PROVOĐENJE ODLUKE**

Za provođenje predložene Odluke osigurana su sredstva u Proračunu Općine Matulji.

**IV. OBRAZLOŽENJE ODREDABA PRIJEDLOGA ODLUKE**

**Članak 1.:** Propisuje da se ovom Odlukom propisuju uvjeti i način držanja kućnih ljubimaca te način postupanja s napuštenim i izgubljenim životinjama na području Općine Matulji.

**Članak 2.:** Propisuje značenje pojedinih pojmova u ovoj Odluci.

**Članak 3. .:** Propisujuopće uvjete držanja kućnih ljubimaca.

**Članici 4. do 11 .:** Propisuju uvjete držanja kućnih ljubimaca u stambenim zgradama i obiteljskim kućama te načine izvođenje kućnih ljubimaca na javne površine gdje se zabranjuje izvođenje neoznačenih pasa na javne površine kao navode javne površine na kojima se kućni ljubimci ne smiju šetati.

**Članci 12 do 16.:** Propisuju uvjete držanja opasnih pasa kao kućnih ljubimaca i ovlasti kontrole komunalnog redara.

**Članci 17 do 19:** Propisuju način kontrole razmnožavanja kućnih ljubimaca te obveze posjednika s tim u vezi gdje je propisana obvezna trajna sterilizacija svih kućnih ljubimaca kao mjera kontrole razmnožavanja kućnih ljubimaca.

**Članak 20 .:** Propisuje način postupanja s izgubljenim i napuštenim životinjama te obvezu posjednika u slučaju gubitka kućnog ljubimca. Propisuje obveznike podmirenja troškova sakupljanja i prevoženja izgubljenih i napuštenih životinja, njihova smještaja u sklonište te njihova zbrinjavanja. Propisuje se obvezu posjednika da podmiri štetu koju počini napuštena ili izgubljena životinja.

**Članak 21:** Propisuje obveze nalaznika napuštene ili izgubljene životinje te obvezu Općine Matulji da financira troškove skloništa za primljenu životinju.

**Članak 22.:** Uređuje način postupanja s divljači izvan lovišta te zaštićenim divljim vrstama koje se zateknu na javnim površinama.

**Članak 23.:** Utvrđuje se obveza Općine da potiče razvoj svijesti građana o brizi i zaštiti životinja.

**Članak 24.:** Propisuje obvezu pružanja pomoći ozlijeđenoj životinji te financiranje troškova pružanja iste.

**Članci 25. i 26.:** Propisuje se zabrana korištenja životinja u komercijalne svrhe bez suglasnosti nadležnog tijela jedinice lokalne samouprave.

Članak **27**.: Propisuje postupanje sa uginulim kućnim ljubimcima a sukladno Zakonu o veterinarstvu.

**Članak 28.:** Propisuje ovlasti komunalnih redara u provođenju nadzora nad ovom Odlukom.

**Članak 29.:** Propisuje postupak izjavljivanja žalbe na rješenje komunalnog redara te tijelo nadležno za odlučivanje o žalbi.

**Članak 30. i 31:** Propisuju se kazne za prekršaje propisane ovom Odlukom te ovlasti komunalnih redara prilikom izricanja istih.

**Članak 42.:** Propisuje do kada se mogu držati kućni ljubimci koji se nalaze na Popisu opasnih i potencijalno opasnih životinjskih vrsta (Prilog 2.), a koji u roku od 90 dana od dana stupanja na snagu ove Odluke budu prijavljeni radi evidentiranja nadležnom Upravnom odjelu.

**Članak 43.**: Propisuje da danom stupanja na snagu ove Odluke prestaje važiti Odluka o držanju kućnih ljubimaca.

**Članak 44.**: Propisuje stupanje na snagu osmog dana od dana objave u Službenom glasniku Općine Matulji.